
eörÁdoero ssilnert 
erdesre vataszlt 


sej Jeee. 


kuldjon, 


Miska felébredt. Dideregve előmászott a boglyából, 
s míg ócska ruhájáról tenyerével lesöprögette a széna- 
szálakat, körülnézett. A mezőn kanyargó gyalogút men- 
tén zörgő kukoricásokat, letarolt szántóföldeket látott, 
távolabb egy kopaszodó akácerdőt. A Nap őszi párák 
mögött sápadozott az égen. A rongyos legény megörült 
a Napnak. 

— Hohó! Ma nem ázik el a kabátom! — kiáltotta. 

A Nap erre nem mondott semmit, csak Miska gyomra 
kordult egy nagyot. A legény a hasára nézett és széttárta 
a karját: 

— A krumplit rég kiszedték, répa sincs a földben, a 
lófogú kukorica kőkeményre érett, nem lehet már pará- 
zson sütni. Hát akkor meg mit akarsz? Elhallgass te! 

Miska gyomrát nem érdekelték a kifogások. Korgott 
tovább, hangosan hirdetve, hogy gazdája világcsavargó, 
akinek nincsen háza, ágya, vánkosa, és tarisznyájában 
ritkán akad ennivaló, 

A legény mérges mozdulattal szorosabbra húzta nad- 
rágszíját, s fütyörészni kezdett, mint aki nem törődik 
ilyen semmi kis éhséggel, de azért gyorsan hátára kapta 
ormótlan faládáját, fejébe nyomta kajla szélű kalapját, 
és elindult a gyalogúton. 

Szaporán lépdelt mezőkön, réteken, dombokon át. 
Az árokparton vén papsajtbokorra bukkant, teleszedte 
markát a termésével és ment tovább. Mire elrágcsálta 
a keserű papsajtmagokat, egy dombtetőre ért és meg- 
pillantotta a falut. A fehér tornyú templom a köréje gyűlt 
házakkal olyan volt, mint egy kotlós a csibéivel. Miska 
leereszkedett a dombról, s a házak között elrikkantotta 
magát: 

— Itt a drótos! A dróóótosadróóótos! 

Nyomban rárontottak a kutyák és dühödten meg- 
ugatták. Öblös hangján Miska tovább fújta a strófát: 

— Dróóótozni, fóóóótozni, fenekelni! 

Nézett jobbra, nézett balra, hívják-e lábost foltozni? 
Amint így tekintget, egyszercsak délibábot lát, vagy 
részeg lett talán? Két hajszálra egyforma ház állt előtte : 
Bolthajtásos, fehérre meszelt tornác piros muskátlikkal, 
a muskátlis cserepek, köcsögök közt lustán heverésző 
macskák. Mindkét házon nagy tábla, rajta öles kék be- 
tűk: ASZTALOS. A kerítés mellett egyforma szelence- 
bokrok, az udvar közepén hosszú kendermadzag, mely- 
nek egyik végétegy gyerek bokájához, a másikat az eperfa 
derekához kötötték. A két kerekeskútból vizet húz két 
asszony, egyszerre teszik le vödreiket, sietnek a léc- 
kapuhoz, és intenek Miskának : 

NAGY FRANCISKA 


KÖZBEN A KECSKE BODZÁT 
ESZIK 


— Jöjjön, jóember, van egy lyukas lábasom! 

— Nahát! — csodálkozott Miska. — Két ennyire egy- 
forma házat még soha nem láttam! i 

— Mariska néném, te biztosan ráérsz! — szólt át a. 
kerítés felett az egyik asszony. — Már meg is fésülköd- 
tél, én meg a sok dologtól nem is látok! 

— Jól van — bólintott a másik asszony. — Majd jöj- 
jön át a legény, ha végzett nálatok. 

Miska belépett a panaszosan nyikorgó léckapun, ne- 
héz ládáját a tornác lépcsőjére tette, s a kócos asszony 
után bement a konyhába. Az asztalt elborították a mo- 
satlan edények, köztük vonalas irkájával egy kislány 
piszmogott. 


— Egek! — csapta össze kezét az asszony. — Hát 
nem itt van legalul? Jaj, jaj, előbb el kell mosogatni, 
Tüzet rakok hamarosan, nagyobbik fiam már hasogatja 
a fát. Vizet melegítek, elmosogatok, és előkerül innen 
az a lyukas lábos — mondta. 

A kislány bemártotta tollát a tintatartóba, és hatal- 
mas pacát ejtett a füzetre. Tenyerével letörölte, aztán a 
tollhegyet piszkálgatta, végül tintás kezével megdör- 
gölte az orrát. 

— Miért nem írod már azt a leckét?! — csördítette 
nyakon az anyja. 

— Az almáról kell írni. . . Mit írjak? — nézett fel a 
lány. 

Az asszony fejéhez kapott és jajveszékelt: 

— Jaj, jaj, uram teremtőm! Még le kell szedni az almát 
is! Vasárnap a vásárba vinnénk... Ez a töméntelen 
munka, az ember azt sem tudja, melyikbe kapjon! 

Miska óvatosan az ajtó felé mozdult: 

— Hát... Átmennék addig a szomszédba. . . 

— Mindjárt megleszek én... Esetleg szóljon Terká- 
nak, adja elő a rostát. Széjjel esett, drótozni kéne azt is. 
Hátul van az ólban, megtalálja... Mennyi munka! 
Örökké csak a munka! 

Miska az udvarra lépett. 

— Ez a büdös fa mindig megszökik, azt nekem kell 
vigyázni rá! — dünnyögte a madzagra kötött, maszatos 
gyerek és oldalba rúgta sovány kutyájukat. A kutya be- 
húzott farokkal az udvar végébe menekült. A koszos 
malacok, tyúkok, kacsák ijedten szétrebbentek. 

Miska észrevette a kócos asszony nagyobbik fiát. 
A szőke legény a tuskó mellett buzgólkodott. Felállított 
egy fahasábot, máris kapta a fejszét, de mire lesújtot 
vele, a fahasáb eldőlt. Elölről kezdte az egészet. Állo- 
gatta a fahasábokat, kapkodott, csapkodott. 


— Mikor lesz ebből gyújtós? — sóhajtott és letörölte 
izzadó homlokát. 

Miska kiabálást, visítozást hallott: 

— Rézi! Teee! Te ördögfattya! Nem gyüssz le onnan? 
Réziii! 

A kócos asszony Terka nevű lánya, kötényét tép- 
desve kiabált az ól előtt. A tetőről fehér kecske nézett 
rá, csúfondárosan mekegett és rágcsálni kezdte a bodza- 
fát. 


— Jaaj, hát hogyan fejjelek meg? Édesanyám várja 
a tejet, még nem is reggeliztünk! Réziiii! Ne edd meg 
a bodzát!!! 

Miska kérte a rostát, de az óbégató lány elzavarta : 

— Most én erre nem érek rá! 

A kedvetlenül ténfergő tyúkokat kerülgetve Miska az 


udvar végébe ballagott. Kalapálást hallott a félszerből, 


Bányai István rajza 


benézett az ajtaján. A koszos sufni közepén, térdig érő 
gyaluforgácsban egy borostás ember állt és elkeseredet- 
ten szögelt. 

— Nesze! Nesze! Azt a rézfánfütyülő mindenit, még 
tízet össze kell ütnöm! Két sámlival nem lehet a vá- 
sárba menni... — morgolódott, és nagyokat ütött a 
szögek fejére, mintha mindegyik ellensége volna. 

— Agyisten! — köszönt Miska. — Én vagyok a dró- 


. tos. 


Az asztalos a gyalupadra dobta kalapácsát, aztán jó 
darabig keresgélt, kotorászott, mire előkáromkodta vala- 
honnan az enyves fazekat. 

— Ezt fótozza be! Fél éve nem tudok enyvet olvasz- 
tani, csak kopácsolok, mint egy harkály. . . 

Miska kiült a napra, előszedte szerszámait a ládából 
és munkához látott. Kerek bádogfoltot kalapált az 

edényre, majd felhasogatta az aprófát, a kecskét egy 
csokor árvacsalánnal lecsalogatta az ól tetejéről, elő- 
kerítette és megdrótozta a rostát, befoltozta a lyukas 
lábost is. Így aztán délután végre megreggelizett a kócos 
asszony házanépe. Miskának is adtak egy darabka szá- 
raz kenyeret. 

Elindultak almát szedni. A fa alatt hosszan tanakod- 


tak: 

— Ennyi alma! Mind leszedni! Sosem végzünk vele! 
Ne vesződjünk, várjuk meg, míg lepotyog! Azt nem 
lehet! Rázzuk le? Vagy menjünk föl a fára? Ha lerázzuk, 
ütődött lesz! Ki szedi föl? Ki szedi le? 

Miska hallgatta őket egy darabig, aztán fülön fogott 
egy vesszőkosarat és felmászott a fára. Leszedte az al- 
mát mind. 

A kócos asszony a kosár fölé hajolt: 

— Csak ennyi lett?! És ilyen apró?! — szörnyülködött. 
Kiválogatta a legcsúnyább, töpörödött, gudváncos al- 
mákat és mindenkinek adott egyet. — Egyétek meg ezt. 
Már nem érdemes ebédet főzni, beesteledett. Egész nap 
fáradunk, mégsem érünk soha a munka végére! — 
sóhajtotta. 

A kosár almát kint hagyták a fa alatt, sápítozva, pa- 
naszkodva, egyre csak a munkát szidva bevonszolták 
magukat a házba, és kimerülten estek az ágyba. 

Miska elrágta a vakarcs almát, a csutkáját Rézinek 
adta. Zizegtette dereka alatt a szalmát, forgolódott egy 
darabig, aztán elaludt a kecske mellett az ólban. 

Másnap pitymallatkor átment a szomszédos házba. 
Vidáman nyikordult a kapu. A háziasszony frissen va- 
salt kötényben lépett a tornácra: 

— Jöjjön csak! Van egy lábas foltozni, egy rosta dró- 
tozni, azt a gyereket meg el kell fenekelni! — mutatott 
mosolyogva eperfához kötött kisfiára. — Mindig el- 
csavarog. Két napja a pásztorok húzták ki a kender- 
áztatóból. . . 

— Kezdjük a fenekeléssel — mondta Miska. Komoly 
képpel leült az eperfa alá, térdére fektette a gyereket, s 
fenekére illesztett egy hatalmas bádoglapot. Megdön- 
gette, csak úgy zengett az udvar. A kisfiú kalimpált a 
lábaival és boldogan visongott. 

A zenebonára összecsődült az aprójószág. Sáros orrú 
kismalacok, kíváncsi tyúkok, totyogós kacsák gyűltek 
az eperfa köré. A piros taréjú kendermagos kakas na- 
gyot kukorékolt. 

— Ez nagy munka volt, biztosan megéhezett tőle! — 
nevetett az asszony. 

Miska vastag karéj kenyeret és egy bögre kecsketejet 
kapott a ragyogóan tiszta konyhában. Az asztal mellett 
copfos kislány kézimunkázott. Kék búzavirágokat hím- 
zett egy kendő sarkába. A tűzhelyen a gőz emelgette 
a fazék fedelét. 

— Ma korábban főzök — mondta az asszony. — 
Ebéd előtt még leszedjük az almát, holnap lesz a vásár. 

A lyukas lábossal Miska a tornáclépcsőre telepedett. 


A muskátlik közül lesték a macskák, hogyan dolgozik. 
Az asszony nagyobb lánya nevetgélve hozta a rostát: 
— Ez a bolondos Rézi, alighogy megfejtem, fölment 
az ól tetejére. Hihihi, most a bodzát eszi. Olyan mókás! 
Megnézték az ól tetején lakmározó kecskét, és a ka- 
cagástól megfájdult az oldaluk. Rézi pofája, rezgő sza- 
kálla lila volt a bodzától. Úgy festett, mint egy fehér 
ördög, aki véletlenül beleivott az indigós dézsába. 

Miska befejezte a drótozást, foltozást és a káricáló, 
kapirgáló tyúkokat kerülgetve a műihelyhez ment. 

Az enyvszagú, faillatú helyiségben takaros sámlik so- 
rakoztak a gyalupadon. Az asztalos meg a nagyobbik 
fia egy tulipános ládát készített, Tűzpiros tulipánokat, 
kanyargó zöld indákat festettek a láda oldalára. 


— Adjisten — köszönt Miska, — Ha lyukas az enyves 
edény, megfoltozom. . . 


Az asztalos nagy szemeket meresztett: 

— Ha hiszen! Asztalos lyukas enyves fazékkal?! Ki 
hallott már olyant? Ha kilyukad, tüstént befoltozom. . . 
A szögelés megcsúfolja a bútort, és semeddig se tart. . . 

— Kezdődik az almaszüret! — . kiabált be az ajtón a 
madzagtól megszabadított kisfiú. Az almafához nyar- 
galt, és felmászott rá, a bátyja meg utána. A kétfülű 
kosarat a lányok hozták. A kutya izgatottan rohangá- 
szott a fa alatt. 

Miska jóformán körül sem nézett, a négy gyerek már 
le is szedte az almát mind, Külön örvendeztek a leg- 
kisebbnek és a legnagyobbnak, a legzöldebbnek és a 
legpirosabbnak. 


— Mennyi gyönyörű alma! —. csapta össze kezét az 
asszony. 


Miska a kosár fölé hajolt. Pontosan annyi termett ezen 
a fán is, mint a szomszédban, 


Az asszony kiválasztotta a legszebbeket és mindenki- 
nek adott egyet. 

Hiába tiltakozott Miska, harangszókor a terített asz- 
talhoz ültették. Nézte a derűs asztalost és feleségét, a jó 
étvággyal, tréfálkozva falatozó gyerekeket. — , Máris 
többet végeztek itt, mint a másik házban napestig, még- 
sem fáradtak el. . . Hogyan lehet ez?? — tűnődött. 

Megköszönte az ételt, aztán összeszedelőzködött. 
Három rézpetákot kapott a munkájáért. Egyet a dró- 
tozásért, egyet a foltozásért, egyet pedig a fenekelésért. 
Lapos bugyellárisába süllyesztette fizetségét, elbúcsúzott 
és útrakelt. 

Ballagott a kocsiúton, majd megállt és hátrafordult. 

es Nahát! ÉS csodálkozott, — Két ilyen egyforma 
házat, ami ennyire másforma, még soha nem láttam! 

Felnézett az őszi égre. 


— Hohó! Pedig te egyformán sütsz rájuk! — kiáltotta 
a Napnak. 


A Nap erre nem mondott semmit. 


Miska megcsóválta a fejét, és zörgő faládával a hátán 
vándorolt tovább, falvakon, dombokon, mezőségeken át. 


Híres vásár 
Zimmezummban 


Nagy vásár a zimmezummi, 
züm-züm-züm. 

Van ott minden himmihummi, 
hüm-hüm-hüm. 

Tündérlányok járnak oda 

ott vásálnak aranyszárnyat, 
hüm-hüm-hüm, 

— egyszer mi is elmegyünk. 


Nagy vásár a zimmezummi, 
züm-züm-züm. 

Van ott minden himmihummi, 
hüm-hüm-hüm. 

Nagy vitézek oda járnak, 
táltoslovat ott vásálnak, 
hüm-hüm-hüm, 

-egyet mi is megveszünk. 


Fehér verS 


Kitűzve a dombr3, 
a zúzmara-lombr2 
a tél lobogója 

a cifrafehér. 
zövi-fonja; 


Folyvást S k 
4 bontja 


emelgeti, 
susogva-suho 
röpíti a SZE" 


Havazás 


Ág, ág, ág, 

égigérő ág. 

Fehér Anna rázza 

az Égigérő Fát. 

— Fehér Anna kincsem, 
rázd csak, rázd, 

úgyis fázik itt lennn 

a kert meg a ház! 


— Hullatok inget a 
kökényre, tölgyre, 
vacogó füzesre, 
búzaföldre. 


Köpenyt kap az utca, 
alástot a ház. 
Fehér hab-bakancsot 


a futkározás, 


Fehér, fehér szárnyat 
a dombon a szán. 

Menyasszonyi fátylat 
sok-sok kicsi lány. 


Gyurkovics Tibor 


ák . bált. 


A karórát régen kaptam, egész kicsi korom- 
ban. Apám valahol külföldön szerezte, olcsó 
pénzen. Nagyezsda — az volt ráírva. Csak négy 
szám volt rajta, 3-as, 6-os, 9-es és 12-es. Akkor 
még alig ismertem az órát, de keveselltem rajta 
a számokat, sose tudtam megállapítani, hány 
óra. A szíja is hatalmas volt, olyan ormótlan, 
az az igazság, ha csak tehettem, levettem a ka- 
romról, mert ide-oda csúszkált, zavart. 

— Nem baj — mondta apám —, jó ez, 
addig, amíg tart. Majd ha elromlik, kapsz egy 
másikat. 

Valójában szerettem volna, ha elromlik. 
Végleg elromlik. Amikor iskolába kerültem, 
láttam, a többieknek mind kicsi kedves órájuk 
van, tele számokkal, egykettőre meg tudják 
állapítani, mennyi az idő, én meg csak a csön- 
getésre ocsúdtam fel mindig. Nem is volt ez 
óra, csak egy tárgy, késett mindig vagy tíz 
percet. Dóritól meg is kérdeztem, mit jelent az 
a szó, jelent-e valamit egyáltalán, ami rá van 
írva. Ő megnézte az orosz szótárban, de 
nem találta. Sokszor otthon is felejtettem. Le- 
tettem este a karomról; reggel meg a nagy 
rohanásban elfelejtettem visszacsatolni. Az is- 
kolában vettem csak észre, hogy nincs velem — 
jobb is, gondoltam, csak zavar. Úgyse tudom, 
mennyi idő van rajta. 

Mikor hazamentem, láttam, apám babrálja 
az órát. 


— Látom, nem jár pontosan, most beállí. 
tottam, nem késik már. — És visszaadta, én 
megint fölcsatoltam pár napra, de az az igaz. 
ság, most sem tudtam, hogy pontosan hány óra, 
Kicsit sajnáltam is, hogy apám megjavította, 
olyan nagynak, otrombának éreztem, lötyö. 
gött a karomon, még írás közben is zavart. 


Tornaórán is le szoktam venni, ilyenkor be. 
tettem a mellényem zsebébe. Egyik alkalom 
mal már jöttem hazafelé, mikor észrevettem, 
hogy nincs nálam. Na — gondoltam —, most 
igazán nem tehetek róla, hogy elveszett, mos 
aztán vége. Nem szóltam semmit. Jártam-kel. 
tem otthon, kicsit megkönnyebbülve, hogy 
nincs meg, majd egy új óra, egy gyönyörű kis 
óra lesz az enyém. Megkönnyebbülve mentem 
az iskolába, mintha valamitől megszabadul. 
tam volna. Nem is volt nekem való, nyugtat. 
tam magam, még a szíját sem szerettem. Fü 
työrészve indultam hazafelé — amikor az 
egyik osztálytársam utánam szaladt és kia- 


— Nem a te órád ez, nem a te órád ez? 
és messziről lobogtatott felém valamit. ,, Csak 
ne az enyém legyen, csak ne az enyém" — is- 
mételgettem magamban, új órát akarok, szé. 
pet, nekem valót. A lány közelre hozta az órát 
Aztán a háta mögé dugta. 

— Mi volt ráírva? — nézett élesen a sze 
membe. 

— Az enyémbe? Nem is tudom... 
valami. . . Nagyezsda. . . 


— Igen, ez az! A tornateremben találtu 
gondoltam, hogy a tiéd. — És átnyújtotta az 
én nyomorult órámat. Igen, megint ott volt a 
kezemben, az óraszíj, mint egy bogárláb kun: 
korodott, a számlap villogott a napban, a kis 
mutató pedig állt. 


— Köszönöm. Nagyon köszönöm — mond: 
tam a lánynak. 

— Jobban vigyázhatnál rá — jintorgott ( 
lány, és elfutott. Néztem az órát. Nem jár. 
Kampec. Most legalább vége, biztos leeseti 
a padlóra és eltört a tengelye. Néztem az órát 
ahogy állt, nem mozdult, halott tárgy volt 
nem mutatta az idő futását. Nem baj, nem 4 
szerettem — gondoltam —, fölcsatoltam a ka 
romra. Mentem pár lépést. Aztán csavartan 
rajta egy-kettőt. Figyeltem. Fülemhez emel 
tem, idegességemben azt se láttam, mozdul- 
a kismutató vagy sem. A fülemmel se hallot 
tam semmit, vagy a hajam zizegett, erőset 
figyeltem az utcazajban, aztán egyszerre, min 
egy távoli szívet, hallottam a ketyegését. 


Talá 


Mindegy —, gondoltam. Megvan, az enyém, 
majd lesz egyszer egy másik órám, csak nem 
dobhatom el? Amikor oroszul kezdtünk ta- 
nulni, Mária néni az első nap azt mondta, hall- 
gassatok meg néhány szót, hogy hangzik: 
daleko — messze, mondta, gavarity — be- 
szélni, nagyezsda — a remény. Ezen a nyelven 
ogunk tanulni. Néztem az órámat, arra is ez 
volt írva! De a számlapja már kopott volt, 
nem fénylett annyira, mint mikor megkaptam, 
s olyan otrombának tűnt a kezemben. 

Amikor nyáron lenn voltunk Pista bácsiék- 
nál, sokat fürödtünk. Csak a part mellé me- 
részkedtünk le, de ott is olyan sebesen folyt a 
Maros, hogy csaknem mindig elsodort ben- 
nünket. Hancúroztunk, nagyokat nevettünk. 
A karórámat mindig a köpenyemre szoktam 
tenni, egész a partra, mi meg benn fürödtünk. 
Ahogy kijövünk a vízből, látom, hogy a kö- 
penyemet is elkapta a víz, már a folyón lebe- 
gett. Néztem a mély vizet, hogy kavargott, s 
akkor már tudtam, amit nem szeret az ember, 
az nem is marad meg vele. Láttam, ahogy az 
óra a folyó fenekére szállt, számlapját belepi 
a víz, lassan elsüllyed az iszapban. Kicsit meg- 


könnyebbültem, hogy lesz egy kedvemre való 
órám, igazán kiszolgált évekig ez a régi. 
Hazajöttünk, nagy vidáman beszámoltunk a 
nyári eseményekről, nagy fürdőzésekről, lab- 
dázásról. Megkönnyebbülve aludtam el, gon- 
doltam, vasárnap előállok, és megmondom 
apámnak — elvesztettem véglegesen az órámat. 
Ha nem is most, de valamikor kapok egy új 
órát, egy — igazit, ami nekem való, amit sze- 
retek. Teltek a napok, számoltam a vasárnapig 
tartó időt. Szombaton csöngetett a postás, 5 
egy kis csomagot hozott Makóról. A nevemre . 
szólt, boldog voltam. Kibontottam nagy sietve, 
és finom papírba csomagolva ott volt az órám. 
Hirtelen a fülemhez emeltem, hallottam a ke- 
tyegését, mint egy távoli szívet. Pista bácsi írt 
néhány sort: , Megtaláltuk az órádat a folyó- 
ban, szerencsére könnyen megjavították, hordd 
egészséggel, és vigyázz rá..." Alltam az elő- 
szobában, kezemben az órával, olyan gyönyö- 
rűnek találtam, egyedülvalónak tűnt, a kis- 
mutató apró sercenésekkel mozdult, a legszebb 
órának láttam, meggémberedett szíja csak hoz- 
zám tartozott, fölhúzó csavarja kedvesen gör- 
dült. Éreztem már, nem tudok nélküle élni. 

REGE 


Asztalos Tomié volt az ötlet: rendezzünk síversenyt, 
kizárólag mi, gyerekek. Így is tettünk. Valamennyien ott 
voltunk a dombon -- négy pár síléc, három bob. Két 
szánkó is került. Bali Csabié volt az egyik, mégpedig két- 
személyes. Gyönyörű darab, valóságos remekmű! 

— Ilyen szánkót egyetlen játékboltban, de még sport- 
boltban sem látni. Honnan vetted? 

— Nagyapa csinálta.- Apu is segített neki — mondta 
Csabi és kerek, fehér arca belepirult a büszkeségbe. 

— Ennyire ügyes a nagyapád? — álmélkodtunk, mire 
Csabi közölte: — Nem ennyire. Még sokkal jobban. 
Ha nem hiszitek, gyertek el és nézzétek meg. Nagyapa 
azt csinál a fával, amit akar. Minden fadarab engedel- 
meskedik neki. Ő, persze, azt mondja, fordítva van, 
ő engedelmeskedik a fának, de a nagyapa gyakran tréfál. 
Ezt is biztosan viccből mondta. De azt nem, hogy engem 
is megtanít majd a mesterségére. Mert apát már meg- 
tanította. Apu azt mondja, hobbija a barkácsolás. Jó 
lenne tudni, nekem mi lesz a hobbim. 


Ezen jót nevettünk, de azért illendő tisztelettel bá- 
multunk Csabi után, aki Kis Szilvivel lesiklott a domb- 
ról. Mert azt ugyan még nem tudtuk, mi lesz a hobbija, 
de azt már igen, hogy lesz neki. És az majdnem olyan 
nagyszerű dolog, mint egy szép szánkó. 

A síverseny eredményhirdetése elmaradt, mert ki- 
derült, sokan nem tudnak síelni. Tanulgattak tehát. 
A. végén elértük, hogy Ördög Ildi és Kovács Kriszti 
egyszer sem estek el a futam végéig, a többiekkel meg 
megállapodtunk : még gyakorolunk. 

Másnap eszembe jutott, hogy amikor tavaly Terka 
húgomnak eltört a széke a napköziben, mert örökké hin- 
tázott rajta, a tanító néni zordan hazaüzent: küldd be 
az édesapádat szöggel és kalapáccsal! Terka át is adta 
az üzenetet — nekem. Törtük a fejünket, mit tehetnénk, 
mert apánk és a kalapács nem a legjobb barátok. Kár 
lenne szólni neki. Felmentem hát a tanító nénihez, és 
megvallottam a dolgot. A tanító néni mosolygott, és 
azt mondta, majd csak kitalálunk valamit, mert karban- 
tartó munkásra hiába várnánk. Ekkor jött Bali bácsi 
— a felmentő sereg — Csabiért. 

Terka most is a javított széket táncoltatja — a hintá- 
zásról még nem szokott le — de eddig nem sikerült szét- 
ráznia. 

Mi lenne, ha elmennénk Csabiékhoz? Igaz, a család 
napja már megvolt az őrsben, de attól még nyugodtan 

a csodalóról 

eg 


megbeszélhetjük további terveinket Csabiéknál. A meg- 
beszélés ugyanis halaszthatatlan. A ,,Teremtsünk érté-. 
ket" akcióban derekasan dolgoztunk. Gesztenyét gyűj- 
töttünk és a KISZ-eseknek segítettünk a faültetésben, 
A papírgyűjtés most gyengébb eredményt hozott, mint 
tavaly. Rossz volt a papírtermés, vigasztaltuk magun-. 
kat, mikor megtudtuk, hogy lemaradtunk. 

A sportban több sikerrel próbálkozunk. Kerékpár-. 
kistúrán voltunk a hatodikosokkal, kirándulni, szán- 
kázni, síelni járunk. Tavasszal meg mi is ott leszünk a 
nagy csapattúrán, amelyen külön korosztályok szerinti 
futóversenyt is rendeznek. Hanem a felszabadulás 35. év- 
fordulója tiszteletére még nem találtunk ki semmit. — 

— Elintéztem nektek! — szólt Csabi és fehér, kerek. 
arcán megjelentek a gödrök. Ez nála máskor azt jelenti, 
hogy valami huncutság jár a fejében. Most csak annyit, 
hogy igazán könnyű volt elintéznie a meghívásunkat. 
Mert a nagyapja imádja a szakmáját, apja meg a ven- 
dégeket. És, persze, a hobbiját. 

— Csabi szobájába menjetek, ott nem zavar benne- 
teket senki — javasolta Bali bácsi, mikor szombaton 
megjelentünk. 

Bementünk. Először az ülőkéket csodáltuk meg. Olya- 
nok voltak, mint nyurga sámlik, csak éppen szép pirosak, 
o betű formájú ülőkével, a közepükön a kötelező lyuk- 
kal. Rajtuk sárga, lapos párnák. Az íróasztal csak egy 
lap, alul kitámasztható lábbal. Tanulás után szigorúan 
le kell rámolni róla, mert a lap lecsapható. Viszont ma- 
rad hely a játékra. Jaj, a játékok! Az egyik fal mellett 
polcok sorakoztak. Azokon meg sokféle színű, zárható 
fadobozok, Csabi játékaival. A legérdekesebbek a bábjai 
voltak. Nem rongyból készültek, mint a mieink, hanem 
fából. Volt faragott ördöge, esztergált királyfija, sőt pici, 
marionett Lúdas Matyija is. Sehol egy távirányítású 
autó vagy fém repülőgép. A repülője mégis repült, má- 
sik két géppel együtt, valahogy úgy, ahogy a lánchinta 
forog körbe-körbe. A legnagyobb és legszebb dobozban 
tartotta Csabi az építőkockáit. 

— Ez már a harmadik dobozom, de lassan ez is kicsi 
lesz. Már alig tudom becsukni. A kockákat majdnem 
teljesen magam csinálom. Úgy van, hogy amikor nagy- 
apa vagy apa után a műhelyben hulladék marad, én ki- 
válogatom, melyik darab kell. Ha valamelyik igazításra 
szorul, abban segítenek. De a gyalulással, csiszolással 
már magam is megbirkózom. Nem is hiszitek, milyen 


iszolóvászon használata, ha megmutatják, 
KT megfogni. Keresek egy megfelelően széles és 
AbsA fadarabot, azt jól beburkolom a smirglivel, hogy 
KG sás essék rajta. Aztán jöhet az izomerő és a türe- 
fin Megéri, mert a kocka gyönyörű sima lesz. Lehet 
festeni. j 

Amikor megtudtuk, hogy a szoba teljes berendezése 
— a lámpákat kivéve — házilag készült, beleszámítva az 
ágyat és a ruhásszekrényt is, egyszerűen nem bírtunk 
tovább a kíváncsiságunkkal. 

.— Halasszuk el mégis a megbeszélést, és kéredzked- 
jünk be a műhelybe! 

—. Kéredzkedjünk! Gyerünk! — biztattuk egymást 
boldogan, mert mindenki érezte, hogy ezt az alkalmat 
butaság volna elmulasztani. 

A műhely leírhatatlanul gyönyörű volt. A gyalupad 
úgy trónolt benne, mint valami király. Fűrészek testőr- 
hada őrizte. A gyaluk meg hasaltak a felső polcokon, 
mint a házimacskák. Volt ott esztergagép egy fúrógép 
társaságában. Előkelően félrevonultak a satuk rangon 
aluli csoportjától. Forgács, fűrészpor, festék és enyv il- 
lata kavargott, s ebben a kavargásban a deszkák gyalu- 
latlan, mezítlábas hada is felsorakozott, elszántan várva 
további sorsát. És bármennyire valószínűtlen, a levegő- 
ben a mesebeli táltost is megpillanthattuk. Csabi régi 
hintalova volt. 

— Ez a hintaló még Csabi édesapjának készült. Javá- 
ban tartott a háború. Éheztünk, fáztunk és nagyon fél- 
tünk. Közeledett a karácsony, 1944 karácsonya. Mivel 
ajándékozzam meg a fiamat? Tej kéne neki, cukor meg 
kenyér, gondoltam keserűen, de azt nem adhattam. Ha 
játszik, tán elfelejti, hogy éhes. És az óvóhelyre menekí- 
tett szerszámokkal és gépekkel munkához láttam. Széket, 
ágylábakat és fahasábokat dolgoztam össze. Akik lát- 
ták, nem hitték, hogy sikerül. Elfaragtam néhány hasá- 
bot, mire a lófej elfogadható lett. Rossz anyaggal azóta 
sem dolgoztam. Akik ott együtt voltunk, mindannyian 
ennek a lónak a sörényébe kapaszkodva értük meg a 
háború végét. 

Ültünk sorban a hosszú gyalupadon, és egyikünknek 
sem akaródzott haza menni. Megismerkedtünk a külön- 
leges késsel, mogyoróágból faragott favirágok történe- 
tével, a babaház és Pinocchió históriájával. Bali nagy- 
papa történetei éppen azokba az időkbe vezettek vissza 
bennünket, amelyeknek megszűnését, a felszabadulást 
akartuk valahogy emlékezetessé tenni. 

— Kölcsön tetszik adni nekünk a hintalovat? — ruk- 
koltam elő hirtelen támadt ötletemmel. 

— Szívesen. Miért? 

— Bemutatnánk egy kiállításon a rajunknak, még 
akkor is, ha ez a hintaló lesz a kiállítás egyetlen darabja. 
Megbeszéljük a rajvezető tanító nénikkel, 

, — Mesélni is tetszik? Ugye, tetszik mesélni is? — 
Indult meg a többiek fantáziája. 


— Hát, ha akarjátok... Biztosan akarjátok? 

Senki nem fogja kitalálni, milyen címen jegyeztük fel 
jlllatásunkat őrsünk krónikájába: Rege a csoda- 

ról. 

És most mindenki keres, kutat, hogy a tavaszi mese- 
délutánon, amelyen Bali nagypapa igaz történetének 
meghallgatására gyűlünk majd össze, legyen a lónak 
e. Legyen barátja, akivel közös if júságára emlékez- 


Máris Mária őrsvezető 


frissen, hívogatón 


Osvát Erzsébet 
Ujesztendő; B 


Itt vagy, te bőkezű 
ajándékozó! ; 
Jöttödre lágyan, 
halkan hull a hó. 


Peregnek a percek, 
órák és napok. 

Te hozod nekünk 
a nevető napot, 
vidám hóvirágot, 
lila ibolyát — 

s újra hallhatjuk 
a madarak dalát. 


Tovább peregnek 

a napok, hetek. 

Hozod a szünidőt, 

a jó meleget. 

Mintha szárnyunk nőne 
egész nyáron út — 

te kínálsz kalandos, 
titkos utazást. 


Lassan lehullatják , 
levelük a fák. 

Tárt kapuval vár ránk, 
mint édesanyánk — 


újra iskolánk. 


Szedelőzködsz lassan 
és már átadod 

Tél fiadnak végül 
stafétabotod. 


at m-en. 
a 


Az autóbusz eltűnt a kanyarban. Csak én szálltam le. 
Lássuk, mire jutunk! Kinyitottam a noteszom. MESE- 
ORSZÁG DOMBORZATI TÉRKÉPE lapult benne. Ég- 
táj megjelölés helyett az ország jelképe, egy vidám, kicsit 
kancsal napraforgóvirág mosolygott rám. Megkerestem 
az országutat. 

Ettől balra kell lennie annak az épületnek, melyet a rajz 
imigyen jelöl: NAGY HÁZ, AHOL MINDEN A GYE- 
REKEKÉ. 

Kéményseprő ballagott és jó napottal köszöntött. Ez a 
százesztendős kalendáriumok szerint szerencsét jelent. 
Jó irányban haladtam. 

A jelzett helyen ott állta ház. 


Dimbes-dombos Baranya csücskében, a Dunántúl 
szépséges vidékére Bikal községbe kalauzolt a mesebeli 
térkép. Kisdobosok készítették. Olyan mulatságos dol- 
gokat találtak ki, hogy felkeltették amúgyis mindig meg- 
levő kíváncsiságom. Vajon milyen lehet az a Bikal, ahol 
ilyen tréfás gyerekek élnek? Megtudtam, hogy valami- 
kor sok volt erre a bükkfa. Bükkerdők alján a fák makk 
termésén hízott a konda — vagyis a malacok gyüleke- 
zete. A bükkösből nem sok maradt. A falu neve viszont 
a bükk alja, bikk alja után — Bikal. 

Az a bizonyos nagy ház, ahol minden a gyerekeké — 
az iskola. Igaz, nem forog kacsalábon, miként mesebeli 
mása, de ez csupán azzal magyarázható, hogy általában 
nem divatos a kacsaláb és a forgás. Ha az lenne, így 
építették volna a bikaliak. Két esztendeje az egész köz- 
ség dolgozott, nagyszülők, gyerekek, állami gazdaság- 
beliek, KISZ-esek. Aki csak mozdulni tudott, az ott volt. 

A nagy zsibongó ablakait otthonról hozott virágok dí- 
szítik. A tornaterem fűtése a legkorszerűbb, meleg le- 
vegő befúvású! Ha az ember húsz vaslépcsőn felfelé 
ballag a tetőtérbe, az úttörők klubszobájába jut. Ki- 
tekintve az ablakon, bizony sajnálhatom, hogy nem let- 
tem tájképfestő. Csodálatosan szép ez a vidék! 

Amikor szóba kerül az iskola építése, az igazgató 

bácsi vetítőgépet és filmet vesz elő. Levetíti saját készí- 
tésű filmjüket a növekvő falakról, a segítőkről — az 
együttes munkáról. Szerinte igazán húsz esztendő múlva 
válik értékessé ez a film. A mai gyerekek akkor lesznek 
olyan korúak, hogy maguk is a község vezetői közé ke- 
rülnek. Biztosan lesz olyan, aki a híres bikali állami gaz- 
daságban dolgozik, mások talán épp itt tanítanak majd. 
Persze, addig még sokszor kell letépni a naptár lapját. 

Egyre többször szerepel beszélgetésünkben az állami 
gazdaság neve. Ez elsősorban állattenyésztéséről neve- 
zetes. Ha azt hallja az ember, hogy , fehér gyöngy" — 
nem kirakati, kagylóban termett tengeri gyöngyszemre 
kell gondolni. Ugyanis a FEHÉR GYÖNGY a híres 
bikali húsnyúl neve. Lehet, az ő tiszteletükre van min- 
dig egy-egy Nyuszi őrs a kisdobosok között? Minden- 
esetre a gyerekek gyakran járnak a gazdaságba. Ün- 
nepre, köszönteni is, de méginkább dolgozni, A munka- 
brigádokat úgy állították össze, hogy abban minden osz- 
tályt képviselnek a pajtások. A kisdobosok, ha jól figyel- 
nek, megtanulják az úttörőktől, mit és hogyan kell vé- 
gezniök a gazdaságban. A vezetők mindig nyolcadiko- 
sok. Ezek a minden osztályt magukban foglaló brigádok 


hagyományként végigkísérik a Hunyadi János úttörő- 
csapat hétköznapjait. Az őrsökkel nem téveszti őket 
össze senki, hiszen azok a kisdobos ígérettételre történő 
készülődés idején, első osztály második félévében ala- 
kulnak. Az őrsvezetőjük ötödikes úttörő. Ez az őrs- 
vezető — hacsak a szülei nem költöznek el — nyolcadi- 
kos koráig, vagyis négy éven át, egészen úttörő foga- 
dalom tételükig vezeti az őrsöt. Így az őrsök valósággal 
családi közösségek, ismerik egymás minden örömét, bá- 
natát, megünneplik a születés- és névnapokat, és ha nya- 
ralni megy valamelyikük, jönnek ám a képeslapok, csak 
győzzék a naplókba ragasztani! 

A fogadalomtétel felejthetetlen. Az egész község jelen 
van. Ott törölgeti szemét a nagypapa unokája kéknyak- 
kendős ünnepén. Ott van a községi tanács teljes létszám- 
mal, és persze ismét — a gazdaság képviselői s a brigá- 
dok. Aztán megperdül a dob... Minden olyan, mint 
másutt, csak éppen a helybeli KISZ-esek a kéknyakken- 
dők felkötése után 1848-as piros csákót nyomnak a kis- 
dobosok fejébe. Ezzel emlékeztetik őket arra, honnan 
is a nevük. Hagyomány ez náluk. Azt hallottam, van 
olyan fiatal felnőtt, aki a mai napig őrzi szép emlékként 
a kisdobosként kapott huszárcsákót. 

Mondom, ilyen ünnepen ott vannak a brigádok, 
szám szerint huszonöten. Minden kisdobos és úttörő 
őrsnek jut közülük pártfogó. Az úttörők vezette kis- 
dobos őrsök így egészülnek ki a felnőttekkel. S ha sze- 
retetet, figyelmességet kapnak a gyerekek egymástól, ezt 
százszorosan kapják a felnőttektől. S persze viszonoz- 
zák is. 

Itt vannak például a Katicák. Azonkívül, hogy dru- 
száím — a Katalint néha így is becézik — belopták 
magukat a szívembe azzal a bizonyos MESEORSZÁG 
TÉRKÉPÉVEL. Névadójuk a hétpettyes katicabogár, 
őrsvezetőjük meg a nyolcadikos Gungl] Anikó. Mivel 
heten vannak, mindegyiküknek jut egy-egy Katica petty. 
Ha a vállalásaikat teljesítik, márpedig megteszik azt, a 
kisdobosok zsebkönyvének segítségével igencsak ötle- 


tesen! — a faliújságukon levő névadójuknak beszínez- 
hetik a pettyeit. Ügyes ötlet! 
Ha már leírtam azt, hogy , ügyes" — eszembe jut az 


Üügyesség-bátorság feladat, melyet a bikali KISZ-esek, 
úttörők és felnőttek együttesen teljesítettek. Sportolás 


közben egymást buzdították. Napokig beszélték, milyen 
jól sikerült minden. A Katicák brigádja, az állami gaz- 
daság konyhai dolgozói is velük voltak, sokat nevettek, 
és futottak ! Liszka néni, már nagymama — mégis eljött. 
És jönnek a felnőttek, ahová csak hívják őket, jószívvel. 
Az őrsök jegyzik a naplójukba, a felnőttek meg a brigád- 
naplóba. 

Most nagy fába vágták a fejszét: az úttörők csapat- 
parlamentjén szóba jött a jelenleg zárva tartó strand 
ügye. A gyerekek szeretnek, vagy inkább szeretnének — 
úszni. Hát most közösen rendbeteszik, hogy ide is együtt 
járhassanak. A --I feladat vállalásaként más is elő- 
került: a nevelői lakások mellett van egy bogáncsos, 
rissz-rossz földű terület. Ezt akarják rendbe hozni, virág- 
gal teleültetni, locsolni, ápolni a gyerekek. És persze 
velük együtt a bikali felnőttek. Biztosan készül majd 
erről is film, s ha ismét arra járok, sok egyéb mellett 
megtekinthetem. 


MESEORSZÁG DOMBORZATI TÉRKÉBE a ne- 
vetős, kancsal napraforgóval — szinte rámkacsint; 
milyen nagyszerű az, hogy ilyen mesébe illően vidám 
minden bikali hétköznap! 


Görög Júlia rajza 


a 
d 


Teve-bú 


Volt egy teve, 
nagy volt a feje. 
Aki látta, 
megsajnálta, 
megy a porba 
bandukolva, 
könnye hull 

a sárga porba. 
Teve-bú, 
teve-bú, 

teve feje 
szomorú. 


Az ürge 


A kis ürge 
nagyon fürge 
megfogni most 
nehéz lenne. 


Szitás Lajos 3. osztályos 
9200 Mosonmagyaróvár 
1. számú iskola, 
Gyöngyvirág őrs 


Támadi Rita vagyok, 

a budapest II., Medve utcai 
általános iskola 1r/a osztályos 
tanulója. Nagyon szeretek 
iskolába járni, ahol Erzsi néni 
tanít. Amit el tudok olvasni 

a KISDOBOS-ból, azt egyedül 
olvasom, amit nem, 

azt anyukám vagy apukám 
felolvassa. Apukámat 
megkértem, hogy gépelje le 

a levelem, és azt a verset, 
amit írtam. Láttam, közölnek 
ilyent, hát én is 
megpróbálkoztam. Este, 
amikor lefeküdtem, 

és körülöttem sötétség 

és csend lett, a következő 
versikét gondoltam ki: 


Játék-állataim 


Van egy kutyám, Csuri 

a neve, 

Pamacs, Szimi a két 
testvére. 

Maki majom úgy nevet; 
— Itt vagyok lám, teveled! 
Bábjaim is szeretem, van 
kutyám, kacsám, tehenem, 
s békében él kis polcomon 
a macskám és egerem. 


14 


Matyi 


— Írjatok egy kutyanevet — mondta az iskolában Marika néni. 
s Matyi" — én ezt írtam. 

—. Ez nem kutyanév! — csodálkozott a tanító nénim. 

Gyorsan kiradíroztam. Mortzsát írtam a helyébe. 

Pedig én ismerek egy Matyi nevű kutyát!. . . 

Barátságos, fekete és nagyon szeretek vele játszani. Örültem, ami- 
kor a szünetben három napra rám bízták. Sétáltattam, etettem. Nem 
volt könnyű vigyáznom rá! 

Egy óvatlan pillanatban usgyi! — megszökött és meg sem állt 
hazáig. Bánatosan ült a bezárt ajtó előtt. Legalább két kilométerre 
laktak tőlünk a gazdájáék. Hogy ne hiányozzék az otthona, na- 
ponta elmentem vele oda. Kerékpárral mentem, de visszafelé a 
kedvéért inkább gyalogoltam, nehogy nagyon elfáradjon futás 
közben. Éjszakánként volt még vele baj. Mindig nyüszített. Nem 
lehetett aludni tőle. Egyik este behoztam a szobába. Ott aludt el 
az ágyam mellett. Ez egyszer történt meg, mivel nagypapa azt 
mondta — és igaza volt tulajdonképpen —, hogy a kutya az ud- 
varra való és nem a szőnyeges lakásba. 

Gyorsan elmúlt az az idő, amíg én voltam a pótgazdája. 

Egyik reggel, amint felébredtem, Matyit sehol sem találtam. 

A gazdája megétkezett és hazavitte. De azért, ha kutyanevet írok, 
szívem szerint Matyit írok ezután is. . . 


Fülöp Tamás 2. osztályos, 9027 Győr, Vágóhíd u. 4. 
Münnich Ferenc Ált. Iskola 


A pórul járt nyuszi 


Volt egy nyuszi. Ott ugrándozott a patakpatrton. Ugrándozás, buk- 
fencezés közben meglátott a túloldalon egy szép, nagy káposztás- 
kertet. 

— Ej, de jó lenne egy kis káposzta! — sóhajtotta. — De hogy 
menjek át a patakon? 

Toty, totty — éppen arra lépegetett két kövér kacsaasszonyság. 
Megkérdezték, miért nem játszik, mitől olyan gondterhelt? Hát 
elmondta a bánatát. A kacsaasszonyságok meghallgatták, és azt 
mondták : 

— Segítünk a bajodon, ha már úgy megkívántad azt a káposztát! 
Ülj fel a hátunkra! 

A nyuszinak sem kellett kétszer mondaniok, felült. Csakhogy 
megláttak néhány kövér békát, és elfeledve, hogy nyuszi ül a há- 
tukon, usgyi! úszni kezdtek azok után! A nyuszi meg ijedtségében 


fejest ugrott a patak vizébe. A két kacsaasszonyság jóllakott. / 


A nyuszi utasuk is eszükbe jutott. Elkezdték keresni. Egyszetre 


megpillantottak két fület, mely kiállt a vízből. Odamentek, ki is 
húzták. Megszátították a napon. A nyuszinak aznapra elment az 
étvágya a káposztától. De hogy átkerült a túlpartra, a káposztás- 
kertbe, másnap három napra valót evett. Aki nem hiszi, járjon 
utána, csak bele ne bukjon a patakba, mert lehet, kacsaasszony- 
ságék éppen elfeledkeznek róla! 


Törőcsik Rita 4. osztályos 8671 Kapoly Pf. 1. 

ral Katalin 
és Szabó Zsuzsanna 
4. osztályos tanulók rajza, 
1036 Budapest, 

Váradi úti Ált. Isk. 


Mégi játék, 
— de jó játék! 


Nyári szünidőmben két hetet a nagymamám- 
nál töltöttem. Nagyon unatkoztam, mert nem 
vittem magammal semmilyen játékot. Az egyik 
napon azt mondta a nagymamám, készít ő ne- 
kem olyan babát, amilyennel játszhatom. Ő is 
ilyennel játszott gyermekkorában, amikor nem 
volt ennyi szép, boltban vásárolható játék. 
Kicsit meglepődtem, amikor a kertbe hívott. 
Milyen játék terem ott? Kikeresett egy szép, 
formás tököt. Először kivágta a szemét, száját, 
a keze meg a lába helyét. Kiszedtük a tök bel- 
sejét. Tökszárból kezet meg lábat csináltunk. 
Még fel is öltöztettük! Nagymama közben azt 
is elmesélte, hogy ilyen tökből lámpást készí- 
tettek az ő gyerekkorában, szemet, szájat, orrot 
nyitva a tökön. A belseje helyére gyertyát rak- 
tak és azzal ijesztgették este egymást meg a 
lányokat a legények. 


Lelkes Zita 4. osztályos 
2921 Szőny, Erkel F. u. 14. 


Az én családom 


Ha a családról kell írnom, az jó nekem, mert 
azt gondolom, hogy valaki — vagy sokan — 
hallgatják az én mondókámat. 

A mi családunk nagy család. 

Leírom itt, sorban a tagjait, hogy mindenki 
tudja, kiről van szó. Édesapám gépészmérnök. 
Vidékre jár dolgozni. Szén-szemű. Édesapám 
soha nem kiabál velünk. 

Édesanyám fogorvos. Nagyon szeret minket, 
meg az embereket. Ő is nagyon szép. 
Testvéreim: Nóri hatodikos, Mónika ötödikes. 
Én kilenc éves vagyok, harmadik osztályba 
járok. Attila öcsénk két éves. Apuval járnak a 
bölcsődébe. . 

Fél hétkor kelünk. Öltözünk, készülődünk, és 
megy ki-ki a maga dolgára. Csak este jön össze 
ismét a család. Ilyenkor mindent megbeszé- 
lünk. Én ezeket az estéket nagyon szeretem. 
Anyuci még felnőttes dolgokat is megmagya- 
ráz, lehet akármit kérdeznünk, mindenre vá- 
laszol. Biztat, hogy ha felnövök, bármi lehet 
belőlem. Sokat tervezünk. Azzal nem vagyok 
megelégedve, hogy néha azt hallom, , takaré- 
koskodnunk kell". De hát lakásra takarékos- 
kodunk, hadd legyen önálló, szép otthonunk. 
Arra bizony sok pénz kell. De azért vidáman 
élünk. Nálunk finomakat lehet enni, meg inni. 
Anya stíriai metéltet főz, amit nagyon szeretek. 
És akárhová megyek, mindig rájövök — a leg- 
jobb otthon. Jó család az én családom! 


Pásztor Anita harmadikos kisdobos 
5662 Csanádapáca, Batthyány u. 7. 

[OTYAVSSÁR BUDÓN 


MATYAS KIRALY SZERETE TUDNI AZ IGAZSAGET 
GYAKRAN ALRUHABAN BARANGOLT Az ORSZAGFAdÁÉ 
HoGY MEGTUDJA? HOGYAN ÉLNEK AHATIVALÓI 


MÉGHoér ADJAM EL A kér SEBÉT És VEGYEK Az ARÁN " 
Ae4kT 5 VIGYEM FEL BUDARA , MATYAS UDVARA BA, 
MERT KVTYAVÁSÁR, LESZ? EUTYAVÁSÁR ? MIT VESZÍTHETŐ[ 
MEGPRÓBÁLOM A TANÁCSOT ! ? 


BeN 


KÖLS 


A KAPZSI Szomszéh HATVA A SZEGÉNYEMBEK 
SZERENCCÉJÉT, NOSZA ELAPTA NÉGY JÓ LOVAT, 
CSIUKSVAT, TEHENÉT És An ARAN [EVTVÁKAT al 
VETT ÉS IRANY BUDA ! 4 

Írta: Papp László 


Rajzolta: Nagyvári László 


Dobra ver 


iz 


Garai hier 
Judit 


A krónikások köszönik! Nemrég új csapatotthont avattak a Komárom 
megyei Súron. A Krónikás őrs mindjárt tollat ragadott, és megköszönte a 
komáromi járási úttörőelnökség gondoskodását és a Tatabányai 314. számú 
Ipari Szakmunkásképző Intézet segítségét. Mi hozzátesszük: a súri gyerekek, 
sőt a szülők sem maradtak ki a munkából. Igaz, maguknak dolgoztak, a dicsé- 
ret mégis megilleti őket. 


Emlékcserjét ültettek. Most téli álmát alussza a debreceni Kardos utcai 
iskola udvarán egy bokor. Különleges növény ez: a gyerekek új, lengyel ba- 
rátaikkal közösen ültették a megismerkedés emlékére. Elhatározták, ugyan- 
olyan gonddal ápolják majd a cserjét, amilyen gonddal a barátságot. Szűkebb 
pátriájuk testvérvárosából, egy lublini iskolából érkeztek a látogatók. Kis- 
dobosok köszöntötték őket műsorral. Megismerkedésük után a lengyel 
gyermekszervezet képviselőit úttörőcsapatuk tiszteletbeli tagjaivá fogadták. 


Tanösvény. Szokatlanul hangzik ez a tananyag, tankönyv, tankötelezettség 
és más szigorú kifejezések mintájára készült szó. Amit jelent, az már kevésbé 
szigorú. Kedves ötlet valósult meg. A Gemenci Erdő- és Vadgazdaság dolgo- 
zói egy új ösvényt vágtak a Szekszárd melletti sötétvölgyi tábor közelében. 
Az ösvényt járó gyerekek megfigyelhetik a táj jellegzetes növényeit, madarait, 
hüllőit. Kellemes sétát kívánunk! Őrsök, rajok! Találjatok ki valami vonzóbb 
nevet az új sétautaknak! Így köszönjétek meg a gazdaság dolgozóinak szerető 
gondoskodását. 


Tisztasági őrség. Igen, már ilyen is van. Mégpedig Miskolcon, az avasi új 
városnegyedben. Az őrség kisdobosokból és úttörőkből verbuválódott. Fel- 
adatuk a lépcsőházakban, az épületek környékén és a most készülő játszó- 
tereken a tisztaság ellenőrzése. Az egy lakóházban élő gyerekek egy rajba 
tömörülnek. Vezetőjük egy lakóbizottsági tag. Az őrsvezetőket a gyerekek 
maguk választják soraikból. Az őrsvezetőknek hetenként tesznek jelentést 
tapasztalataikról, a rajvezetőknek havonta. A rajvezetőket a lakóbizottsági 
elnök fogja össze. A gyerekek munkájáról negyedévenként a körzeti iskola — 
igazgatója is tudomást szerez. A kezdeményezés remek! Lehet csatlakozni. 
Nem kár a fáradságért, mert egy idő után a tisztaság megőrzésén kívül más 
haszonnal is jár majd a fáradság. 


Űjévi malacka — mellékletünk leírása. A malacka elkészítése roppant egy- 
szerű. Még a háta-hasa csík cakkjait is gyorsan kivagdoshatjátok, ha először 
a külső szélén körbe vágjátok, és csak utána (most az egyszer körömollóval) 
vágjátok ki a pötty nélküli közöket. A hátán levő hosszú fehér csíkot is nyis- 
sátok fel. A , százlábú" cakkokat hajtogassátok alá, kenjétek be ragasztóval, —. 
illesszétek hozzá a malacka egyik, majd másik oldalát. A füleket, az orrot és 
a farkát kívülről ragasszátok a helyükre. Hogy a malac farka kunkori legyen, 
vágjátok fel a csigavonal mentén. 


S [A fe Z .. .. A 4 f ő" 
kulyatbotha szórakozott. 


TETT Szökdésett is ugrándozott, 


alvas közben 
s vegül, almaban 17 ET BÉNI 


49 bizony nem kamaszkodott. 


a nortan egy bothat hagyott. 


Máezétetesk a. keertben. a. desk 


És vag MADAR - PRESSZÓT. Örülnek a madasak 
az enmnivalonak, en meg elvezette fi- 

Azt hiszem, mindnyájan helyeseltek, 
ha az új esztendőt csatakiáltással 
kezdjük. A Mókus őrs küldte Nagy- 
körösről (2750, Dalmady Gy. út 8.). 


Hallod, pajtás? Riadó! 
Tanulásra hív a szó, 
kobakodba jól vésd be, 
jó munkávalelőre! 
Hurrá, hurrá, hurrál 


Ez azért is időszerű, mivel most kap- 
tátok meg az ellenőrző könyvecské- 
be írt osztályzataitokat. 

Vidám rajfoglalkozásról számolt be 
Lovas Csilla és Ordasi Margit 
negyedikes kisdobos (Gomba, Akác- 
fasor 15. 2217) 

, Szombaton az alsótagozat kirándulni 
akart, de az időjárás közbeszólt. Egy 
darabig énekeltünk, aztán a rajveze- 
tőnk segítségével " mini-akadályver- 
senyt rendeztünk. Először elméleti kér- 
dések voltak. Mi az úttörőévünk jel- 
mondata, hogyan kezdődik a kisdobos 
induló, milyen a szabályos kisdobos 
egyenruha? Végül kisdobos és úttörő- 
dalokat gyűjtöttünk. Ebben az őrs vala- 
mennyi tagja segíthetett. Ügyességi 
versenyünk is volt. Mozaikokból kellett 

kiraknunk egy képet. Bab és felesborsó 
válogatásban is ügyeskedhettünk. Majd 
célbadóbás és bekötött szemű egyen- 
súlyozás következett a méterrudak kö- 
zött. Egy másik őrs kuglibábok közt 
végezte ugyanezt. Játszottunk kiütőcs- 
két is. Első lett a Cica-Mica őrs, máso- 
dik a Pingvin, a harmadik pedig a 
Mókusok és Delfinek. Mindenki kapott 
egy szem cukrot. Nagyon jól éreztük 
magunkat!" 

Gondolom, ilyen szobai akadályver- 
senyt másutt is rendeztek. Kíváncsi 
lennék, milyent — írjátok meg te- 
hát! 

Fábián Judit (Hollókő, Szállások u. 
4. 3176) már úttörő. Olvassa azért 
lapunkat. Legutóbb a következőket 
Írta: 

Apukám kőműves, édesanyám varró- 
nő. Van egy háromesztendős húgom, 
Szilvia. Van egy nagyon jó barátnőm, 
Nagy Ildikónak hívják és régi a barát- 
ságunk. Lakóhelyem szép és szeretem. 
Hollókő híres a népviseletéről, szép, 
népi építkezéséről, fatornyú templomá- 
ról, múzeumáról és várromjáról. Erről 
érdekes rege beszél. A XIII. században 
Kacsics András építette. Nagyon sze- 
retett egy szép asszonyt. Egyszer aztán 


Kasza Krisztina negyedikes tanuló munkája, 
1035 Budapest, Váradi utcai Általános Iskola 


KA 


elrabolta! Akkor épült éppen a vára, 

hát ott tartotta. Volt azonban az asz- 

szonynak egy öreg dajkája. Ez boszor- 
kány volt és az ördöggel cimborált. 
Az ördögnek sok fia volt. Ezek aztán 
hollók képében minden éjszaka elhord- 
ták azt a követ, melyet az emberek 
nappal falnak felhúztak. Nem is épült 
fel a vár — azt mondják!" 
Kasza Etelka őrsvezető (Kenderes, 
Gárdonyi G. u. 1. 5331) a Rakéta őrs 
levelét küldte el: 

, Minket, a 3.c-t a 7.b patronál. Klub- 
délutánokat rendezünk és erre meg- 
hívjuk egymást. Most úszótanfolyamra 
járunk, már egész ügyesen úszkálunk. 
Igazán meg kell dicsérni a rakétákat, 

annyira ügyesek!" ; 
Bártfai Marianna harmadikos raj- 
titkár (Tiszapalkonya, Táncsics u. 2. 
3587) arról számol be, hogy jól mű-. 
ködik náluk a kisdobos tanács. 
A 3-1-es vállalásuk többféle. Először 
is közösen takarítják a Hősök kert- 
jét, ez igen jól bevált. Nemrég meg- 
beszélték, hogy az autóbuszmegálló 
felett vállalnak kisdobos védnöksé- 
get, és rendszeresen takarítják. 

És Ti, mit csináltok? 3 
Beszámolóitokat továbbra is várja a 


Kisdobos 


A hosszú és kemény telet 
hasznos, féregpusztító énekes 
madaraink nehezen élik túl, 
mivel nem jutnak kellő táplá- 
lékhoz. Ha azonban elegendő 
zsiradékhoz, olajos magvakhoz, 
faggyúhoz jutnak, majdnem bi- 
zonyos, hogy megérik a tavaszt. 

. Életben maradásukat tehát elő- 
segítheted azzal, hogy etetők- 
ben tökmagot, szotyolát, ken- 
dermagot, avas dióbelet és sza- 
lonnát kínálsz nekik. 

. — Sokféle etető létezik, néhány 
. egyszerűen elkészíthetőt le- 
írunk itt most számodra. Két 
kiürült ultrapasztás dobozból 
készül az egyik, amelyeket egy- 
másra illesztve, ragasztva zárt 
. házikóhoz jutsz. Egyiknek a fe- 
néklapján vágj felnyitható ajtót 
— előrajzolását az 1. ábrán lá- 

. tod —, alul-felül szúrd át drót- 
tal, hogy fa törzsére kötözhesd, 
s máris megtöltheted a kész 
etetőt (2.) magokkal. A nyílás 

. a leggyakoribb széliránnyal el- 
lenkező irányba nézzen, ez ál- 
talában kelet vagy délkelet. 
Legalább 2 méter magasra erő- 
sítsd, így a macskák nem tud- 
ják zavarni az eledelt csipegető 
madárkákat. Leginkább cinege- 
félékre számíthatsz, de egyéb 
éhező madarak is megjelenhet- 
nek. 


Henger alakú  mosószeres 
flakonból (3.) is könnyen lesz 
madáretető, csak a pirossal je- 
lölt vonal mentén ajtócskát kell 
rajta vágnod s azt felhajtanod 
(4.). Bármilyen lapos flakon is 
megfelel a célnak (5.). Karton- 
dobozból, megfelelő kivágások- 
kal (6.) ablakra szerelhető ete- 
tőt barkácsolhatsz, ha belső ol- 
dalán is vágsz nyílást (7.), az 
ablakon át nézheted a magokat 
csipegető vidám vendégsere- 
get. 


a függőleges sorokban levő neveket a kezdőbetűk- 
kel és az így kapott sort olvasd össze. 


Rakd ki gyufából 

ezt a 6 háromszöget. 

Végy el 1 gyufát, hogy 
csak 4 háromszög maradjon 
Végy el 3 gyufát, hogy 

csak 4 háromszög maradjon 
Végy el 4 gyufát, hogy 

csak 4 háromszög maradjon 


Vízszintes 1. Szám. 3. Ködmön eleje. 5. Feltételes 
kötőszó. 6. Bea visszafele. 8. Tudomány. 9. Gúny betűi 
keverve. 11. Jókívánság eleje — 14. A jókívánság foly- 
tatása. 15. Kisbabasírás. 16. Az első betűk. 17. Igevég- 
ződés. 18. A vízszintes 8. fordítva. 20. Ősapa. 21. Víz 
teszi a tűzön. 23. Ízesítő. 
Függőleges 1. Azonos betűk. 2. Fordítva, elgyengült. 
3. Kíváncsiskodó. 4. Elege van belőle. 5. Csendesen (ék. 
felesleg). 7. Rejtőzünk. 8. Szerencsejáték. 10. Asszony. 
11. Igekötő. 12. Elővigyázatos (ék. hiba). 13. V. K. 
19. Növény, fordítva. 20. Üresség (ék. hiba). 22. Vés. 


A labirintusban haladva olvassátok el a betűket egymás 


ha 


mmbt 

